**Թարմացվել է 21․04․2025 թ․**

 **Ծառայության նկարագիր**

|  |  |
| --- | --- |
| Անվանում | Օտարերկրյա քաղաքացիներին քաղաքացիական զենք, հրազենի հիմնական բաղկացուցիչ մասեր և փամփուշտներ ձեռք բերելու համար տրվող թույլտվություն՝ հնգօրյա գործողության ժամկետով։ |
| Արդյունք | Թույլտվության տրամադրում։Թույլտվության տրամադրման մերժում։  |
| Դիմումատու | Ֆիզիկական անձ։ |
| Ծառայության տեսակ | Ծառայությունը մատուցվում է թղթային եղանակով։ |
| Ներկայացման ենթակա տեղեկատվություն | Օտարերկրյա քաղաքացիները Հայաստանի Հանրապետությունում կարող են քաղաքացիական զենք, հրազենի հիմնական բաղկացուցիչ մասեր, փամփուշտներ ձեռք բերել ներքին գործերի բնագավառի պետական կառավարման լիազոր մարմնի սահմանած կարգով՝ օտարերկրյա պետությունների դիվանագիտական ներկայացուցչությունների միջնորդության հիման վրա, պայմանով, որ զենքը ձեռք բերելու օրվանից հինգ օրվա ընթացքում արտահանվի Հայաստանի Հանրապետությունից։1. սահմանված ձևի դիմում,
2. անձը հաստատող փաստաթղթի պատճեն,
3. պետական տուրքի վճարման անդորրագիր (անդորրագրեր),
4. արտահանվող երկրի կողմից տրված ներկրման թույլտվություն:
 |
| Կոնտակտային տվյալներ | **Հեռախոս՝ +(374)10 596 147** **Էլ․ փոստ՝ hkav.zenq@police.am** |
| Գործընթաց | Նշված փաստաթղթերը ներկայացնելուց հետո կատարվում են փաստաթղթերի ամբողջականության և դրանց բովանդակության ստուգումներ, որից հետո տրվում է քաղաքացիական զենք, հրազենի հիմնական բաղկացուցիչ մասեր և փամփուշտներ ձեռք բերելու թույլտվություններ՝ հնգօրյա գործողության ժամկետով։Թույլտվություն ստանալու դիմումում կամ կից փաստաթղթերում ոչ էական թերությունների (վրիպակների, ոչ իրավաբանական անճշտությունների, թվաբանական սխալների և նման այլ բացթողումների) առկայության, ինչպես նաև փաստաթղթերը թերի լինելու դեպքում **Հայաստանի Հանրապետության ոստիկանությունը** դրանք հայտնաբերելու պահից երկու աշխատանքային օրվա ընթացքում առաջարկում է դիմումատուին հինգ աշխատանքային օրվա ընթացքում վերացնել թերությունները:Օտարերկրյա քաղաքացիների կողմից Հայաստանի Հանրապետությունից զենք արտահանելու ժամկետները, ներկրելու, արտահանելու և օգտագործելու կարգը խախտվելու դեպքում զենքն առգրավվում, վերցվում և հանձնվում է **Հայաստանի Հանրապետության ոստիկանություն**: |
| Ծառայության վճար |  Օտարերկրյա քաղաքացիներին` Հայաստանի Հանրապետությունում քաղաքացիական զենք, հրազենի հիմնական բաղկացուցիչ մասեր և փամփուշտներ ձեռք բերելու համար (5 oր գործողության ժամկետով)։Յուրաքանչյուր միավոր նետողական կամ սառը զենքի համար՝ բազային տուրքի չափով **(1000 ՀՀ դրամ)։**Յուրաքանչյուր միավոր գազային զենքի համար՝ բազային տուրքի 10-ապատիկի չափով **(10,000 ՀՀ դրամ)։**Յուրաքանչյուր միավոր ողորկ-երկարափող հրազենի կամ 7.5 ջոուլից ավելի փողային էներգիայով oդաճնշիչ զենքի համար բազային տուրքի 20-ապատիկի չափով **(20,000 ՀՀ դրամ)։**Յուրաքանչյուր միավոր երկար-ակոսափող կամ համակցված հրազենի համար բազային տուրքի 25-ապատիկի չափով **(25,000 ՀՀ դրամ)։**Զենքի 100-ական փամփուշտից բաղկացած խմբաքանակ ձեռք բերելու համար բազային տուրքի չափով **(1000 ՀՀ դրամ)։**Հրազենի հիմնական բաղկացուցիչ մասեր ձեռք բերելու համար բազային տուրքի չափով **(1000 ՀՀ դրամ)։**   |
|  Վճարում | Վճարումը կատարվում է բանկերի, Հայփոստի, ինչպես նաև էլեկտրոնային եղանակով և ներկայացվում են վճարման անդորրագրերը, ինչ վերաբերում է վճարման ժամանակին, ապա դրանք կատարվում են մինչև վերջնական թույլատրող փաստաթղթեր ստանալը։  |
| Կարգավորումներ | «Պետական տուրքի մասին» օրենք։ «Զենքի շրջանառության կարգավորման մասին» օրենք։2015 թվականի նոյեմբերի 12-ի թիվ 1301-Ն ՀՀ կառավարության որոշումը՝ «Երրորդ երկրներից քաղաքացիական և ծառայողական զենքի, դրա հիմնական (բաղկացուցիչ) մասերի ու փամփուշտների ներկրման, արտահանման և (կամ) տարանցիկ փոխադրման եզրակացության (թույլատրող փաստաթղթի) տրամադրման կարգը, ինչպես նաև երրորդ երկրներից ՀՀ մաքսային տարածք ներկրման, ՀՀ մաքսային տարածքից արտահանման և ՀՀ մաքսային տարածքով տարանցիկ փոխադրման դեպքում սահմանափակումների ենթակա քաղաքացիական և ծառայողական զենքի, դրա հիմնական (բաղկացուցիչ) մասերի ու փամփուշտների ցանկը հաստատելու և լիազոր մարմին ճանաչելու մասին։[2023 թվականի մայիսի 11-ի  թիվ 4-Ն ՀՀ ներքին գործերի նախարարության ոստիկանության պետ-ներքին գործերի նախարարի տեղակալի հրամանը՝ «Ֆիզիկական և իրավաբանական անձանց քաղաքացիական և ծառայողական զենքի համապատասխան թույլտվություն տրամադրելու, զենքը փոխանցելու, օտարերկրյա քաղաքացիների կողմից ՀՀ-ում քաղաքացիական զենք ձեռք բերելու կարգը, թույլտվությունների ձևերը սահմանելու և ՀՀ ներքին գործերի նախարարության 2002 թվականի մարտի 15-ի թիվ 101 հրամանն ուժը կորցրած ճանաչելու մասին](https://www.arlis.am/DocumentView.aspx?docID=178164)»։ |
| Բողոքարկման ընթացակարգ | Բողոքը կարող է ներկայացվել թղթային կամ էլեկտրոնային եղանակով։ |